Man vas ná hy glo ma verwurg | Nuus24
Kaapstad – 'n Kaapse man is in hegtenis geneem nadat hy na bewering sy ma in Philippi verwurg het, is Dinsdag berig.Die 37-jarige man het sy ma na bewering Sondag vermoor, waarna hy na 'n taverne gegaan en aan klante gesê het daar is 'n lyk in sy huis, berig die Cape Argus.Die man het na bewering daarna gesê hy gaan "wag tot dit donker is om daarvan ontslae te raak".'n Familielid van die 55-jarige vrou het gesê hy het op haar afgekom waar sy op die bed gelê het met 'n das om haar nek.Die ma en seun het glo kort voor haar dood gestry.Die seun is Sondag in hegtenis geneem en sal Dinsdag in die Athlone-landdroshof verskyn. – Volg Nuus24 op Twitter